CELEX: 52015PC0174
Language: hu
Date: 2015-04-22
Title: Javaslat AZ EURÓPAI PARLAMENT ÉS A TANÁCS RENDELETE az olajok (étolajok) és zsírok (étkezési zsírok), erukasav-tartalma legmagasabb szintjének rögzítéséről szóló 76/621/EGK tanácsi irányelv és a cukoripar szerkezetátalakítására szolgáló ideiglenes rendszer megállapításáról szóló 320/2006/EK tanácsi irányelv hatályon kívül helyezéséről

EURÓPAI BIZOTTSÁG
            Brüsszel, 2015.4.22.
            COM(2015) 174 final
            2015/0090(COD)
            Javaslat
            AZ EURÓPAI PARLAMENT ÉS A TANÁCS RENDELETE
            az olajok (étolajok) és zsírok (étkezési zsírok), erukasav-tartalma legmagasabb szintjének rögzítéséről szóló 76/621/EGK tanácsi irányelv és a cukoripar szerkezetátalakítására szolgáló ideiglenes rendszer megállapításáról szóló 320/2006/EK tanácsi irányelv hatályon kívül helyezéséről 
            
               
         
         
            
               INDOKOLÁS
            
            
               Az elmúlt évtizedekben elfogadott jogi aktusok egy része már valamennyi joghatását kimerítette, technikailag azonban hatályban maradt. Ezek a jogszabályok elavulttá váltak ideiglenes jellegük miatt, vagy azért, mert tartalmukat átvették későbbi jogszabályok. Az Európai Parlament, a Tanács és a Bizottság a jogalkotás minőségének javításáról szóló intézményközi megállapodásában megállapodott arról, hogy a közösségi jogot aktualizálni kell, valamint a már nem alkalmazott jogi aktusok hatályon kívül helyezése révén terjedelmét csökkenteni kell. A már nem releváns jogi aktusokat el kell távolítani az uniós vívmányok közül, hogy javuljon az uniós jog átláthatósága és biztonsága. 
            
            
               A Bizottság számos intézkedést hozott az elavult jogszabályok uniós vívmányok közüli eltávolítására, részben a hagyományos hatályon kívül helyezési eljárás keretében, részben pedig azáltal, hogy elavulttá nyilvánította a vonatkozó bizottsági jogi aktusokat. A Bizottság emellett azonosított a közös agrárpolitikához kapcsolódó két olyan tanácsi jogi aktust, amelyek a Szerződés 42. és 43. cikkén (korábbi 36. és 37. cikk) alapulnak, már nincs semmilyen gyakorlati joghatásuk, azonban formálisan még mindig hatályban vannak. A Bizottság nem rendelkezik hatáskörrel a Tanács által elfogadott jogi aktusok elavulttá nyilvánításához. A jogbiztonság érdekében a Bizottság azt javasolja, hogy az Európai Parlament és a Tanács helyezze hatályon kívül a javaslatban szereplő jogi aktusokat.
            
            
               2015/0090 (COD)
            
            
               Javaslat
            
            
               AZ EURÓPAI PARLAMENT ÉS A TANÁCS RENDELETE
            
            
               az olajok (étolajok) és zsírok (étkezési zsírok), erukasav-tartalma legmagasabb szintjének rögzítéséről szóló 76/621/EGK tanácsi irányelv és a cukoripar szerkezetátalakítására szolgáló ideiglenes rendszer megállapításáról szóló 320/2006/EK tanácsi irányelv hatályon kívül helyezéséről 
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 42. cikke első albekezdésére és 43. cikke (2) bekezdésére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Gazdasági és Szociális Bizottság véleményére
                  1
               ,
            
            
               rendes jogalkotási eljárás keretében,
            
            
               mivel:
            
            
               (1)Az uniós jog átláthatóságának javítása alapvető eleme a minőségi jogalkotást célzó stratégiának, amelynek végrehajtása folyamatban van az uniós intézményekben. Ebben az összefüggésben a hatályos jogszabályok közül helyénvaló eltávolítani azokat a jogszabályokat, amelyeknek már nincs tényleges joghatásuk.
            
            
               (2)A közös agrárpolitika területét érintő alábbi jogi aktusok – jóllehet formálisan még hatályban vannak – elavulttá váltak:
            
            
               –A Tanács 76/621/EGK irányelve
                  2
               . Ennek az irányelvnek a tartalmát az 1881/2006/EK bizottsági rendelet vette át
                  3
               .
            
            
               –A Tanács 320/2006/EK rendelete
                  4
               . Az e rendelettel létrehozott ideiglenes rendszer csak a 2009/2010-es gazdasági évig volt alkalmazandó.
            
            
               (3)A jogbiztonság és az egyértelműség érdekében az elavult jogi aktusokat hatályon kívül kell helyezni,
            
         
         
            
               ELFOGADTA EZT A RENDELETET:
            
            
               1. cikk
            
            
               A 76/621/EGK irányelv és a 320/2006/EK rendelet hatályát veszti.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  HL C [...]., [...], [...]. o.
               
               
                  
                     (2)
                  A Tanács 1976. július 20-i 76/621/EGK irányelve a közvetlenül emberi fogyasztásra szánt olajok (étolajok) és zsírok (étkezési zsírok), valamint a hozzáadott olajokat és zsírokat tartalmazó élelmiszerek erukasav-tartalma legmagasabb szintjének rögzítéséről (HL L 202., 1976.7.28., 35. o.).
               
               
                  
                     (3)
                  A Bizottság 2006. december 19-i 1881/2006/EK rendelete az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
               
               
                  
                     (4)
                  A Tanács 2006. február 20-i 320/2006/EK rendelete a Közösségen belül a cukoripar szerkezetátalakítására szolgáló ideiglenes rendszer megállapításáról és a közös agrárpolitika finanszírozásáról szóló 1290/2005/EK rendelet módosításáról (HL L 58., 2006.2.28., 42. o.).